<classify> TANZANIA ni miongoni mwa nchi 10 barani Afrika ambapo ndoa za utotoni ni tatizio kubwa. Utafiti uliofanywa na Umoja wa Mataifa UN umeonesha kwamba wasichana wanne kati ya 10 wanaolewa wakiwa chini ya umri wa miaka 18, na msichana mmoja kati ya sita anaolewa akiwa chini ya umri wa miaka 15.Akizungumza Mtaalamu wa Jinsia na Haki na Mshauri wa Masuala ya Wanawake ya Umoja wa Mataifa UN-Women, Dk Justus Aungo alisema nchi hizo ndizo zinaoongoza katika kuoza wasichana wakiwa katika umri mdogo kitendo kinachoonesha ukatili dhidi ya watoto hao.Katika utafiti uliofanyika mwaka 201718 katika nchi 10 barani Afrika na Shirika la Umoja wa Mataifa la Wanawake -UN-Women, mtaalamu huyo alisema jitihada zinatakiwa kufanyika ili kupunguza hali hiyo. Aungo alisema utafiti huo unaonesha kwamba Bara la Afrika hasa Kusini mwa Jangwa la Sahara ni miongoni mwa maeneo duniani ambayo watoto wengi wanaolewa chini ya miaka 18.Alisema wanawake milioni 125 sawa na asilimia 17 ya zaidi ya wanawake milioni 700 wanaoishi hivi sasa duniani, waliolewa katika umri mdogo. Takwimu zinaonesha kwamba wastani wa asilimia 11.6 na 42.8 ya wasichana wanaolewa katika umri mdogo wa miaka 15 na 18 mtawalia, alisema. Aungo alisema nchi zote za Afrika zinakumbwa na tatizo hilo la wasichana wengi kuolewa katika umri mdogo, ambapo kiwango hicho kinazidiana kutoka nchi moja hadi nyingine lakini nchi za Afrika Magharibi zina kiwango kikubwa.Nchi ya Niger ina asilimia 76, Chadi 72, Afrika ya Kati 68, Mali 55, Msumbiji 52, Malawi 50 na nchi zenye kiwango kidogo cha wasichana wanaolewa katika umri mdogo ya Algeria ni ya mwisho kwa kuwa na asilimia 3, alisema. Akitoa mapendekezo ya utafiti huo, alisema jamii kwa ujumla wake inatakiwa kushirikiana katika kuhakikisha kesi zilizofunguliwa dhidi ya watoto kuolewa katika umri mdogo zinapatiwa ufumbuzi ili kukomesha ndoa katika umri mdogo.Alisema serikali inaweza kuangalia sheria kufuatilia na kubaini watoto wote ambao wanaolewa chini ya miaka 18 wachukuliwe hatua, kwani sheria ipo lakini imekuwa ikivunjwa. Alisema katika kupunguza ndoa katika umri mdogo, serikali iweke mkazo katika kuwapa elimu wasichana kwani kwa kusoma shule ya msingi hadi sekondari watakuwa wametoka katika umri mdogo chini ya miaka 18.Takwimu zinaonesha kwamba katika maeneo ambayo wasichana wengi hawasomi ndiyo wanayoongoza kwa kuolewa mapema, hivyo wanastahili kuhimizwa kusoma zaidi. Akizungumza, Kaimu Mkurugenzi wa Idara ya Maendeleo ya Watoto katika Wizara ya Afya, Mwajuma Magwiza alisema utafiti uliofanyika umepokelewa na serikali kwa lengo la kuusoma na kuutumia katika kutekeleza afua mbalimbali. Alisema wadau waliopo wanatakiwa kusoma utafiti huo, ambao umeainisha mambo mengi kuhusu watoto kuolewa katika umri mdogo katika maisha. Mtafiti mwingine, Jack Abebe alisema katika kuchambua takwimu hizo za wasichana kuolewa  <topic>: KITAIFA 